**VRHOVNO SODIŠČE REPUBLIKE SLOVENIJE, URAD PREDSEDNIKA**

**VRHOVNO DRŽAVNO TOŽILSTVO REPUBLIKE SLOVENIJE, URAD GENERALNE DRŽAVNE TOŽILKE**

**SPECIALIZIRANO DRŽAVNO TOŽILSTVO REPUBLIKE SLOVENIJE, URAD VODJE**

**DRŽAVNO ODVETNIŠTVO REPUBLIKE SLOVENIJE, URAD GENERALNE DRŽAVNE ODVETNICE**

**VIŠJA SODIŠČA V REPUBLIKI SLOVENIJI, URAD PREDSEDNICE/PREDSEDNIKA**

**UPRAVNO SODIŠČE REPUBLIKE SLOVENIJE, URAD PREDSEDNICE**

**VIŠJE DELOVNO IN SOCIALNO SODIŠČE REPUBLIKE SLOVENIJE, URAD PREDSEDNICE**

**DELOVNO IN SOCIALNO SODIŠČE V LJUBLJANI, URAD PREDSEDNICE**

**DELOVNA SODIŠČA V REPUBLIKI SLOVENIJI, URAD PREDSEDNICE**

**OKROŽNA SODIŠČA V REPUBLIKI SLOVENIJI, URAD PREDSEDNICE/PREDSEDNIKA**

**OKROŽNA DRŽAVNA TOŽILSTVA V REPUBLIKI SLOVENIJI, URAD VODJE**

**OKRAJNA SODIŠČA V REPUBLIKI SLOVENIJI, URAD PREDSEDNICE/PREDSEDNIKA**

**USTAVNO SODIŠČE REPUBLIKE SLOVENIJE, URAD PREDSEDNIKA**

**SODNI SVET**

**DRŽAVNOTOŽILSKI SVET**

Številka: 604-50/2024-2030

Datum: 18. junij 2025

Zadeva: Obvestilo glede izvedbe e-tečaja Sodniki in vladavina prava Programa HELP Sveta Evrope z uvodnim seminarjem

Spoštovani,

Center za izobraževanje v pravosodju v okviru sodelovanja v Programu Sveta Evrope *European Programme for* ***H****uman Rights* ***E****ducation for* ***L****egal* ***P****rofessionals* – HELP organizira e-tečaj Sodniki in vladavina prava (Judges Uphodling the Rule of Law). E-tečaj se bo pričel z uvodnim seminarjem, ki bo potekal 3. oktobra 2025, predvidoma v konferenčni dvorani Vrhovnega sodišča RS. Program uvodnega seminarja vam bomo poslali naknadno oziroma ga objavili na naši spletni strani eCIP.

Tečaj je namenjen predvsem sodnikom, državnim tožilcem, državnim odvetnikom in strokovnim sodelavcem na sodiščih, državnih tožilstvih in državnem odvetništvu. Predvidenih je do 30 udeležencev tečaja.

Vodeni spletni tečaj, ki se bo pričel po zaključku uvodnega seminarja, bo v celoti potekal v slovenskem jeziku, vodila ga bo višja sodnica Maša Butenko. Predvideno trajanje tečaja je dva meseca.

E-tečaj udeleženec v danem časovnem okvirju opravlja samostojno kadarkoli. Potek e-tečaja vodi in usmerja tutor prek učne platforme HELP in elektronskih sporočil. V okviru e-tečaja je na voljo tudi forum, na katerem lahko udeleženci e-tečaja izmenjujejo mnenja.

Udeleženci potrebujejo za udeležbo na e-tečaju dostop do interneta in uporabniški račun HELP, prek katerega se dostopa do tečaja. Če udeleženci HELP računa še nimajo, ga morajo ustvariti na spletni strani HELP (<https://help.elearning.ext.coe.int/login/>).

Na uvodnem seminarju bodo predstavljene vsebine e-tečaja (3 moduli), način njegove izvedbe in spletno orodje za sodelovanje na e-tečaju.

Vljudno vas vabimo, da **prijave** za udeležbo na e-tečaju in uvodnem seminarju **oddate prek portala eCIP do 18. avgusta 2025**, in sicer ime in priimek, elektronski naslov, organ zaposlitve ter delovno mesto prijavljenega.

Za tehnično pomoč pri prijavah je na voljo Enotni kontaktni center (EKC), in sicer na telefonski številki 080 2002 ali elektronskem naslovu ekc@gov.si.

Kontaktna oseba na Centru za izobraževanje v pravosodju je mag. Nina Potisek, ki je za vse dodatne informacije dosegljiva na telefonski številki 01 369 5213 oziroma elektronskem naslovu nina.potisek@gov.si.

Vljudno vabljeni!

|  |  |
| --- | --- |
|  | **Kristina Umek Jenko****vodja sektorja za izobraževanje v pravosodju** |